15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ.218 της 4/10 Απρ. 1975 (ΦΕΚ Α΄ 64) Περί τροποποιήσεως του περιεχομένου έδρας του Ε.Μ. Πολυτεχνείου. Έχοντες υπ’ όψει 1) τας διατάξεις των άρθρων: α) 12 (παρ. 4) του Α.Ν. 1477/1938, β) 2 και 5 του Ν.Δ. 216/1974 «περί συστάσεως Υπουργείου Προεδρίας της Κυβερνήσεως» (Φ.Ε.Κ. 367/1974 τ.Α΄ ),2) την πρότασιν του Συλλόγου των Τακτικών Καθηγητών (συνεδρία 26.4.1974) του Ε.Μ. Πολυτεχνείου και 3) την υπ’ αριθ. 56/1975 γνωμοδότησιν του Συμβουλίου της Επικρατείας προτάσει των Ημετέρων Υπουργών Προεδρίας της Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρον μόνον. Το περιεχόμενον της δια του Β.Δ. 222/1973 μετονομασθείσης έδρας «Τεχνοοικονομικής Μελέτης Χημικών Βιομηχανιών», από του Ακαδημαϊκακού έτους 1975-1976, τροποποιείται ως ακολούθως: καταργουμένου του Π.Δ. 109/1974 (Φ.Ε.Κ. 36 τ. Α΄). 1.Χημική Βιομηχανία. Η διάρθρωσις της Χημικής Βιομηχανίας εν τω πλαισίω της Ελληνικής Βιομηχανίας, εν γένει. Πρώται ύλαι, ενδιάμεσα και τελικά προϊόντα και διάθεσις τούτων εις την αγοράν. Κριτήρια επιλογής θέσεως μιας χημικής Βιομηχανίας. Χωροταξική κατανομή των Βιομηχανιών. Βιομηχανικαί ζώναι, Βιομηχανικοί πόροι. Διάρθρωσις της παραγωγής και της παραγωγικότητος κατά κλάδους. Προοπτικαί Βιομηχανικής αναπτύξεως. Μεθοδολογία δια τη κατάρτησιν των επί μέρους μελετών της Χημικής Βιομηχανίας (Προμελέτη και μελέτη σκοπιμότητος, τεχνική μελέτη, οικονομική μελέτη, εκτελέσεως – σύνθετος ή τελική μελέτη). Σελ. 310,06(α) Τεύχος 618 – Σελ. 46 2.Τεχνική Μελέτη Χημικών Εγκαταστάσεων: Κτιριακός, μηχανολογικός και ηλεκτρολογικός εξοπλισμός της Βιομηχανίας εν γένει. Τεχνική μελέτη και ανάλυσις ολόκληρων εργοστασίων δια συγκεκριμένων παραδειγμάτων. Ισοζύγια μάζης και ενεργείας, υπολογισμός του μεγέθους των εγκαταστάσεων δια συγκεκριμένην παραγωγήν, επιλογή των καταλλήλων τεχνολογικών μεθόδων παραγωγής, σύγκρισις και αξιολόγησις αυτών, εφαρμογή και σύνθεσις βασικών τεχνικών και τεχνολογικών γνώσεων δια την αρίστην επιλογήν, τον σχεδιασμόν και την διάταξιν των εγκαταστάσεων. 3.Κόστος και αποδοτικότης Χημικών Εργοστασίων: Ο προϋπολογισμός δαπανών ιδρύσεως, επεκτάσεως ή ανακαινίσεως. Ο Προϋπολογισμός του κόστους παραγωγής. Ανάλυσις και εφαρμογή επί συγκεκριμένων παραδειγμάτων χημικών Βιομηχανιών. Μέθοδοι χρηματοδοτήσεως, εκτιμήσεως κέρδους και αξιολογήσεως της αποδοτικότητος. 4.Μελέτη της Τεχνοοικονομικής Αριστοποιήσεως: Μ’εθοδοι προς ανάλυσιν εις επί μέρους διεργασίας μιας χημικής βιομηχανίας. Μέθοδοι κλιμακώσεως μεγεθών και εγκαταστάσεων. Εφαρμογή των αρχών της αριστοποιήσεως συστημάτων και της επιχειρησιακής ερεύνης εις την αριστοποιήσιν της μελέτης χημικών βιομηχανιών δια συγκεκριμένων παραδειγμάτων. Εφαρμογή της αριθμητικής αναλύσεως και των ηλεκτρονικών υπολογιστών εις την διερεύνησιν εναλλακτικών λύσεων παραμετρικώς, προς επιλογήν της βελτίσης λύσεως. 5.Η αξιοπιστία των προϊόντων της Χημικής Βιομηχανίας: Η αξιοπιστία από απόψεως ποιότητος. Αξιοπιστία από απόψεως ασφαλείας. Αξιοπιστία από απόψεως των χαρακτηριστικών. «Λοιπαί μορφαί αξιοπιστίας. Κριτήρια εκτιμήσεως της αξιοπιστίας». Εις τον επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος, Πρ. Διατάγματος. 